Imtella' Lulju 28, 2020 - Aġġornata 28 Ta' Lulju, 2020 3:04pm Il-Prim Ministru Ingliż, Boris Johnson qal li kollox jindika li l-Ewropa riesqa lejn it-tieni mewġa tal-Coronavirus hekk kif baqa' jiddefendi d-deċiżjoni tal-gvern Ingliż dwar l-ivvjaġġar minn Spanja. Johnson iddefenda d-deċiżjoni li kull min jivvjaġġa lejn Spanja u jirritorna lejn ir-Renju Unit irid awtomatikament jagħmel ġimagħtejn kwarantina filwaqt li qal ma jinkoraġġixxix l-ivvjaġġar lejn Spanja. Qal ukoll li l-gvern jaf jieħu l-istess deċiżjoni fir-rigward tal-ivvjaġġar minn pajjiżi oħra dan biex tiġi mħarsa s-saħħa, is-sigurtà u s-sitwazzjoni tal-poplu Ingliż.